
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 27 


11 Φεβρουάριου 1998 


ΠΡΟΕΔΡΙΚΑ ΔΙΑΤΑΓΜΑΤΑ 

15. Αναστολή εφαρμογής κυρώσεων κατά Σέρβων 
Βοσνίας που διατηρήθηκαν βάσει απόφασης 

1022(1995) του Συμβουλίου Ασφαλείας του ΟΗΕ. 1 

16. Σύνθεση Συμβουλίων Κρίσεων και Ανακριτικών 

του Πυροσβεστικού Προσωπικού του 
Πυροσβεστικού Σώματος και άλλες ρυθμίσεις. 2 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 15 

Αναστολή εφαρμογής κυρώσεων κατά Σέρβων Βοσνίας 
που διατηρήθηκαν βάσει απόφασης 1022(1995) του 
Συμβουλίου Ασφαλείας του ΟΗΕ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του ΟΗΕ, ό¬ 
πως αυτός κυρώθηκε με τον Α.Ν. 585/19845 (ΦΕΚ Α' 242). 

2. Τον Α.Ν 92 της 3/10.8.1967 (ΦΕΚ Α’ 139) «Περί ε¬ 
φαρμογής αποφάσεων του Συμβουλίου Ασφαλείας των 
Ηνωμένων Εθνών και περί εγκρίσεως και εφαρμογής συ¬ 
στάσεων του Συμβουλίου Ασφαλείας και της Γενικής 
Συνελεύσεως» όπως τροποποιήθηκε με το άρθρο 39 του 
Ν. 2145/1993 (ΦΕΚ Α'88/28.5.1993). 

3. Το άρθρο 29Α του Ν. 1558/1985 που προστέθηκε με 
το άρθρο 27 του Ν. 2081/1992. 

4. Το Προεδρικό Διάταγμα 157/1996 (ΦΕΚ 117/14.6.96) 
περί εφαρμογής της αποφάσεως 1022 (1995) του Συμ¬ 
βουλίου Ασφαλείας των Ηνωμένων Εθνών. 

5. Την απόφαση του Υπουργού των Εξωτερικών από 
4.4.96 (ΦΕΚ Α’68/23.4.1996). 

6. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη σε βάρος του προ¬ 
ϋπολογισμού. 

7. Την υπ’ αριθ. 605/1996 γνωμοδότηση του 
Συμβουλίου της Επικράτειας, μετά από πρόταση των 
Υπουργών Εξωτερικών, Εθνικής Άμυνας, Εθνικής 


Οικονομίας, Οικονομικών, Ανάπτυξης, Υγείας-Πρόνοιας, 
Δικαιοσύνης, Εμπορικής Ναυτιλίας, Δημόσιας Τάξης και 
Μεταφορών και Επικοινωνιών, αποφασίζουμε: 

Άρθρο μόνο 

Αίρεται η εφαρμογή του άρθρου 2 του Προεδρικού 
Διατάγματος 157/1996 (ΦΕΚΑ’ 117/14.6.1996). 

Στον Υπουργό των Εξωτερικών αναθέτουμε τη δημοσί¬ 
ευση του παρόντος Διατάγματος, και στον ως άνω 
Υπουργό, όπως και στους Υπουργούς Εθνικής Άμυνας, 
Εθνικής Οικονομίας, Οικονομικών, Ανάπτυξης, Υγείας- 
Πρόνοιας, Δικαιοσύνης, Εμπορικής Ναυτιλίας. Δημόσιας 
Τάξης και Μεταφορών και Επικοινωνιών, αναθέτουμε την 
εκτέλεση του παρόντος Διατάγματος. 

Αθήνα, 4 Φεβρουάριου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

ΘΕΟΔ. ΠΑΓΚΑΛΟΣ 

ΕΘΝΙΚΗΣ ΟΙΚΟΝΟΜΙΑΣ 

ΠΑΝ. ΠΑΠΑΝΤΩΝΙΟΥ 

ΑΝΑΠΤΥΞΗΣ 

ΒΑΣ. ΠΑΠΑΝΔΡΕΟΥ 

ΔΙΚΑΙΟΣΥΝΗΣ 

ΕΥΑΓ. ΠΑΝΝΟΠΟΥΛΟΣ 


ΕΘΝΙΚΗΣ ΑΜΥΝΑΣ 

Α.-Α. ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΩΝΙΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΚΩΝ. ΓΕΙΤΟΝΑΣ 

ΕΜΠΟΡΙΚΗΣ ΝΑΥ1ΙΛΙΑΣ 

Σ, ΣΟΥΜΑΚΗΣ 


ΔΗΜΟΣΙΑΣΤΑ^ΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΈΩΡΓ. ΡΩΜΑΙΟΣ ΑΝ. ΜΑΝΤΕΛΗΣ 

-♦ 

( 2 ) 

ΠΡΟΕΔΡΙΚΟ ΔΙΆΤΑΓΜΑ ΥΠΆΡΙΘΜ. 16 

Σύνθεση Συμβουλίων Κρίσεων και Ανακριτικών του 
Πυροσβεστικού Προσωπικού του Πυροσβεστικού 
Σώματος και άλλες ρυθμίσεις. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περ. (δ), (στ), (ζ) και (θ) του Ν. 
1481/1984 «Οργανισμός Υπουργείου Δημόσιας Τάξης» 
(ΦΕΚ 152/Α), όπως το άρθρο αυτό αντικαταστάθηκε μετο 
άρθρο 1 παρ. 1 του Ν. 1590/1986. 

β. Του άρθρου 1 παρ. 2 του Ν. 1590/1986 «Τροποποίηση 
διατάξεων του Ν. 1481/1984» «Οργανισμός Υπουργείου 
Δημόσιας Τάξης και άλλες διατάξεις» (ΦΕΚ 49/Α). 

γ. Του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας 
Τάξης» (ΦΕΚ51/Α). 

δ. Του άρθρου μόνον του Π.Δ. 108/1994 «Περιορισμός 
συναρμοδιότητας κατά την έκδοση κανονιστικών διαταγ¬ 
μάτων και αποφάσεων» σε θέματα αρμοδιότητας του 
Υπουργείου Προεδρίας της Κυβέρνησης και Δημόσιας 
Διοίκησης» (ΦΕΚ 82/Α). 

ε. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (ΦΕΚ 137/Α), όπως προστέθηκε με 
το άρθρο 27του Ν. 2081/1992 (ΦΕΚ 154/Α) και αντικατα- 
στάθηκε με το άρθρο 1 παρ. 2α του Ν. 2469/1997 (ΦΕΚ 
38/Α). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την 25/1998 γνωμοδότηση του Συμβουλίου της 
Επικράτειας μετά από πρόταση του Υπουργού 
Δικαιοσύνης και Δημόσιας Τάξης, αποφασίζουμε: 

Άρθρο 1 

α. Το άρθρο 27 του Π.Δ. 305/1992 (Α’ 152) αντικαθίστα¬ 
ται ως εξής: 

«Άρθρο 27 

Σύνθεση των Συμβουλίων Κρίσεων 

1. Τα Συμβούλια Κρίσεων συγκροτούνται για ένα (1) έ¬ 
τος από τακτικά και αναπληρωματικά μέλη, ως εξής: 

α. Κατώτερο Συμβούλιο: Απαρτίζεται από τον Υπαρχηγό 
του Πυροσβεστικού Σώματος και δύο (2) Πυράρχους - 
Αντιπυράρχους Γενικών Υπηρεσιών (Γ.Υ.). Ως αναπληρω¬ 
ματικά μέλη ορίζονται, αντίστοιχα ένας Αντιπύραρχος Γ.Υ. 
και δύο (2) Πύραρχοι - Αντιπύραρχοι Γ.Υ. Ο Υπαρχηγός ε- 
κτελεί καθήκοντα Προέδρου και ο νεότερος των 
Πυράρχων ή Αντιπυράρχων καθήκοντα εισηγητή. 

β. Ανώτερο Συμβούλιο: Απαρτίζεται από τον Αρχηγό 
του Πυροσβεστικού Σώματος, τον Υπαρχηγό του 
Πυροσβεστικού Σώματος και έναν Αρχιπύραρχο Γ.Υ. Ως 
αναπληρωματικά μέλη ορίζονται για μεν τον Υπαρχηγό, έ¬ 
νας Υποστράτηγος της ΕΛ.ΑΣ., για δε τον Αρχιπύραρχο, 
ένας ομοιόβαθμός του Γ.Υ. Ο Αρχηγός του 
Πυροσβεστικού Σώματος εκτελεί καθήκοντα Προέδρου 
και ο Αρχιπύραρχος καθήκοντα Εισηγητή. 

γ. Πρωτοβάθμιο Ανώτατο Συμβούλιο: Απαρτίζεται από 
το Νομικό Σύμβουλο του Κράτους στο Υπουργείο 
Δημόσιας Τάξης, έναν Αντιστράτηγο του Στρατού Ξηράς 
και τον Αρχηγό του Πυροσβεστικού Σώματος. Ως ανα¬ 
πληρωματικά μέλη ορίζονται, αντίστοιχα ένας Νομικός 
Σύμβουλος του Κράτους και ένας Αντιστράτηγος της 
ΕΛ.ΑΣ. Ο Νομικός Σύμβουλος εκτελεί καθήκοντα 
Προέδρου και ο Αρχηγός του Πυροσβεστικού Σώματος 
καθήκοντα Εισηγητή. 

δ. Δευτεροβάθμιο Ανώτατο Συμβούλιο: Απαρτίζεται α¬ 
πό έναν Σύμβουλο Επικράτειας, έναν Αντιστράτηγο του 
Στρατού Ξηράς και τον Αρχηγό του Πυροβεστικού 
Σώματος. Ως αναπληρωματικά μέλη ορίζονται, αντίστοι¬ 
χα ένας Σύμβουλος Επικράτειας και ένας Αντιστράτηγος 
του Στρατού Ξηράς. Ο Σύμβουλος Επικράτειας εκτελεί 
καθήκοντα Προέδρου και ο Αρχηγός του Πυροσβεστικού 
Σώματος καθήκοντα Εισηγητή. 


2. ΟισυνεδριάσειςτωνπαραπάνωΣυμβουλίωνγίνονταιστο 
κατάστημα του Αρχηγείου του Πυροσβεστικού Σώματος. 

β.Η περίπτωση β’ του άρθρου 37 του Ν.Δ. 343/1969 (Α' 
238) αντικαθίσταται μόνο για το προσωπικό του 
Πυροσβεστικού Σώματος ως εξής: 

«β. Στον Υπουργό Δημόσιας Τάξης εάν το Συμβούλιο α- 
ποφάνθηκε αρνητικά επί του τεθέντος. προς αυτό, από 
τον ίδιο ερωτήματος». 

Άρθρο 2 

Συμβούλια Κρίσεων Υπαξιωματικών και 
μονιμοποίησης Πυροσβεστών 

1. Το άρθρο 28 του Ν.Δ. 974/1971 (Α’ 189) αντικαθίστα¬ 
ται μόνον για το Πυροσβεστικό Σώμα ως εξής: 

«Άρθρο 28 

Πρωτοβάθμιο Συμβούλιο Κρίσεως Υπαξιωματικών 
Πυροσβεστικού Σώματος 

1. Το Πρωτοβάθμιο Συ μβο ύλιο Κρίσεων Υπαξιω ματικών 
συγκροτείται το δεύτερο ΙΟήμερο Ιανουάριου κάθε έ¬ 
τους, ισχύει για ένα (1) έτος και απαρτίζεται από τρεις (3) 
Ανώτερους Αξιωματικούς Γ.Υ. εκτωνοποίωντουλάχιστον 
ο ένας Πύραρχος ή Αντιπύραρχος. 

2.0 ανώτερος ή αρχαιότερος από τα μέλη του παραπά¬ 
νω Συμβουλίου εκτελεί καθήκοντα Προέδρου και ο νεότε¬ 
ρος Εισηγητή. Ως αναπληρωματικά μέλη ορίζονται ισά¬ 
ριθμοι Αξιωματικοί του ίδιου βαθμού. 

3. Γραμματέας του Συμβουλίου του άρθρου αυτού κα¬ 
θώς και αναπληρωτής του ορίζεται με την απόφαση συ¬ 
γκρότησης Αξιωματικός της Διεύθυνσης Προσωπικού 
του Αρχηγείου Πυροσβεστικού Σώματος». 

2. Το εδάφιο γ της παρ. 3 του άρθρου 33 του Ν.Δ. 
974/1971 αντικαθίσταται ως εξής: 

«γ. Για το Πυροσβεστικό Σώμα: 

Συγκροτείται το δεύτερο ΙΟήμερο Ιανουάριου κάθε έ¬ 
τους ισχύει για ένα (1) έτος και απαρτίζεται από έναν (1) 
Αντιπύραρχο Γ.Υ, και δύο (2) Αξιωματικούς Γ.Υ. με βαθμό 
Πυράρχου-Αντιπυράρχου. Ο ανώτερος ή αρχαιότερος α¬ 
πό τα μέλη του παραπάνω Συμβουλίου εκτελεί καθήκοντα 
Προέδρου και ο νεότερος Εισηγητή. Ως αναπληρωματικά 
μέλη ορίζονται ισάριθμοι Αξιωματικοί του ίδιου βαθμού. 
Γραμματέας του Συμβουλίου αυτού καθώς και αναπλη¬ 
ρωτής του ορίζεται με την απόφαση συγκρότησης 
Αξιωματικός της Διεύθυνσης Προσωπικού του Αρχηγείου 
Πυροσβεστικού Σώματος». 

3. Στο άρθρο 16 παρ. 4 του Ν.Δ. 935/1971 (Α’ 149) προ¬ 
στίθεται εδάφιο γ ως εξής: 

«γ. Γ ια το Πυροσβεστικό Σώμα: 

Το Πρωτοβάθμιο Συμβούλιο Κρίσεως για μόνιμη παρα¬ 
μονή απαρτίζεται από τους ίδιους Αξιωματικούς που συ¬ 
γκροτούν το Πρωτοβάθμιο Συμβούλιο Κρίσεων 
Υπαξιωματικών». 

4. Το εδάφιο γ του άρθρου 16 παρ. 5 του Ν.Δ. 935/1971 
αντικαθίσταται ως εξής: 

«γ. Για το Πυροσβεστικό Σώμα;; 

Το Δευτεροβάθμιο Συμβούλιο Κρίσεως για μόνιμη α¬ 
παρτίζεται απότους ίδιους Αξιωματικούς που συγκροτούν 
το Δευτεροβάθμιο Συμβούλιο Κρίσεων Υπαξιωμαπκών». 

Άρθρο 3 

Ανακριτικά Συμβούλια Αξιωματικών - Πυρονόμων- 
Υπαξιωματικών - Πυροσβεστών 

1. Οι παράγρ. 1 έως και 5 του άρθρου 27 του Ν.Δ. 

343/1969 (Α' 238} όπως τροποποιήθηκαν και συμπληρώ¬ 
θηκαν με το άρθρο 2 του Π,Δ, 370/1987 (Α' 166) και το άρ¬ 
θρο 3 παρ. 15 του Π.Δ. 90/1991 (Α' 42), αντικαθίστανται 
μόνον για το Πυροσβεστικό Σώμα ως εξής: 

«1. Το Πρωτοβάθμιο Ανακριτικό Συμβούλιο 
Αξιωματικών του Πυροσβεστικού Σώματος συγκροτείται 
το δεύτερο ΙΟήμερο Ιανουάριου, ισχύει για ένα (1) έτος 
και απαρτίζεται από πέντε (5) Ανώτερους Αξιωματικούς 
Γ.Υ. οιουδήποτε βαθμού. 

2. Ο ανώτερος ή αρχαιότερος των μελών του 
Συμβουλίου της προηγούμενης παραγράφου εκτελεί κα¬ 
θήκοντα Προέδρου και ο νεότερος Εισηγητή. Ως αναπλη¬ 
ρωματικά μέλη ορίζονται αντίστοιχα ισάριθμοι και ομοιό- 
βαθμοι Αξιωματικοί του Σώματος, 

3. Το Πρωτοβάθμιο Ανακριτικό Συμβούλιο Πυρονόμων 
συγκροτείται το δεύτερο ΙΟήμερο Ιανουάριου, ισχύει για 
ένα (1) έτος και απαρτίζεται από πέντε (5) Αξιωματικούς 
Γ.Υ. οιουδήποτε βαθμού, εκ των οποίων τουλάχιστον ο έ¬ 
νας είναι Ανώτερος Αξιωματικός. 

4. Ο ανώτερος ή αρχαιότερος των μελών του 
Συμβουλίου της προηγούμενης παραγράφου εκτελεί κα¬ 
θήκοντα Προέδρου καιο νεότερος Εισηγητή. Ως αναπλη¬ 
ρωματικά μέλη ορίζονται αντίστοιχα ισάριθμοι και ομοιό- 
βαθμοι Αξιωματικοί του Σώματος. 

5. Γραμματείς των εν λόγω Συμβουλίων καθώς και ανα¬ 
πληρωτές τους ορίζονται Αξιωματικοί του 
Πυροσβεστικού Σώματος οι οποίοι δύνανται να συμμετέ¬ 
χουν στις συνεδριάσεις τους χωρίς δικαίωμα ψήφου». 

2. Οι παρ. 1 και 2 του άρθρου 39 του Ν.Δ. 343/1969, ό¬ 
πως τροποποιήθηκαν και συμπληρώθηκαν με το άρθρο 2 
του Π.Δ. 370/1987 και το άρθρο 3 παρ. 15 του Π.Δ. 
90/1991, αντικαθίστανται μόνον για το Πυροσβεστικό 
Σώμα, ως εξής: 

«1. Το Δευτεροβάθμιο Ανακριτικό Συμβούλιο 
Αξιωματικών του Πυροσβεστικού Σώματος συγκροτείται 
το δεύτερο ΙΟήμερο Ιανουάριου, ισχύει για ένα (1) έτος 
και απαρτίζεται από πέντε (5) Αξιωματικούς Γ.Υ., των ο¬ 
ποίων ο ένας τουλάχιστον να φέρει το βαθμό του 
Αρχιπυράρχου Γ.Υ. και οι υπόλοιποι να είναι ανώτεροι 
Αξιωματικοί Γ.Υ. οιουδήποτε βαθμού. Ο ανώτερος ή αρ¬ 
χαιότερος των μελών του παραπάνω Συμβουλίου εκτελεί 
καθήκοντα Προέδρου και ο νεότερος Εισηγητή. Ως ανα¬ 
πληρωματικά μέλη ορίζονται αντίστοιχα ισάριθμοι και ο- 
μοιόβαθμοι Αξιωματικοί του Σώματος. Γραμματέας του 
Συμβουλίου καθώς και αναπληρωτής του ορίζεται 
Αξιωματικός του Πυροσβεστικού Σώματος ο οποίος δύ- 
ναται να συμμετέχει στις συνεδριάσεις του χωρίς δικαίω¬ 
μα ψήφου». 

2. Το Δευτεροβάθμιο Ανακριτικό Συμβούλιο 
Πυρονόμων συγκροτείται το δεύτερο ΙΟήμερο 
Ιανουάριου, ισχύει για ένα (1) έτος και απαρτίζεται από 
πέντε (5) Αξιωματικούς Γενικών Υπηρεσιών οιουδήποτε 
βαθμού, εκ των οποίων τουλάχιστον δύο (2) να είναι 
Ανώτεροι Αξιωματικοί. Ο ανώτερος ή αρχαιότερος των 
μελών του παραπάνω Συμβουλίου εκτελεί καθήκοντα 
Προέδρου και ο νεότερος Εισηγητή. Ως αναπληρωματικά 
μέλη ορίζονται αντίστοιχα ισάριθμοι και ομοιόβαθμοι 
Αξιωματικοί του Σώματος. Γ ραμματέας του Συμβουλίου 
καθώς και αναπληρωτής του ορίζεται Αξιωματικός του 
Πυροσβεστικού Σώματος, ο οποίος δύναται να συμμετέ¬ 
χει στις συνεδριάσεις του χωρίς δικαίωμα ψήφου». 

3. Προκειμένου για παραπομπή σε Ανακριτικό 
Συμβούλιο Πυράρχου, Αρχιπυράρχου ή Υποστρατήγου, 


αρμόδια Συμβούλια είναι σε πρώτο βαθμό, το 
Πρωτοβάθμιο Ανώτατο Συμβούλιο Κρίσεων Αξιωματικών 
και σε δεύτερο βαθμό το Δευτεροβάθμιο Ανώτατο 
Συμβούλιο Κρίσεων Αξιωματικών. 

4. Οι παρ. 1-3 του άρθρου 20 του Ν.Δ. 935/1971, όπως 
τροποποιήθηκαν με το άρθρο 2 του Π.Δ. 370/1987, αντι¬ 
καθίστανται μόνον για το Πυροσβεστικό Σώμα ως εξής: 

«1. Το Πρωτοβάθμιο Ανακριτικό Συμβούλιο 
Υπαξιωματικών και Πυροσβεστών συγκροτείται το δεύτε¬ 
ρο ΙΟήμερο Ιανουάριου, ισχύει για ένα (1) έτος και απαρ¬ 
τίζεται από πέντε (5) Αξιωματικούς Γ ενικών Υπηρεσιών οι- 
ουδήποτε βαθμού, έκτων οποίων τουλάχιστον ο ένας εί¬ 
ναι Ανώτερος Αξιωματικός. 

2. Ο ανώτερος ή αρχαιότερος των μελών του παραπά¬ 
νω Συμβουλίου εκτελεί καθήκοντα Προέδρου και ο νεότε¬ 
ρος Εισηγητή. Ως αναπληρωματικά μέλη ορίζονται αντί¬ 
στοιχα ισάριθμοι και ομοιόβαθμοι Αξιωματικοί του 
Σώματος. 

3. Γ ραμματέας του Συμβουλίου καθώς και αναπληρω¬ 
τής του ορίζεται Αξιωματικός του Πυροσβεστικού 
Σώματος, ο οποίος δύναται να συμμετέχει στις συνεδριά¬ 
σεις του χωρίς δικαίωμα ψήφου». 

5. Η παρ. 1 του άρθρου 32 του Ν.Δ. 935/1971, όπως τρο¬ 
ποποιήθηκε με το άρθρο 2 του Π.Δ. 370/1987, αντικαθί¬ 
σταται μόνον γιατο Πυροσβεστικό Σώμα ως εξής: 

<■1. Το Δευτεροβάθμιο Ανακριτικό Συμβούλιο 
Υπαξιωματικών και Πυροσβεστών συγκροτείται το δεύτε¬ 
ρο ΙΟήμερο Ιανουάριου ισχύει για ένα (1) έτος και απαρ¬ 
τίζεται από πέντε (5) Αξιωματικούς Γενικών Υπηρεσιών οι- 
ουδήποτε βαθμού, εκ των οποίων τουλάχιστον δύο (2) να 
είναι Ανώτεροι Αξιωματικοί. Ο ανώτερος ή αρχαιότερος 
των μελώντου Συμβουλίου εκτελεί καθήκοντα Προέδρου 
και ο νεότερος Εισηγητή. Ως αναπληρωματικά μέλη ορί¬ 
ζονται αντίστοιχα ισάριθμοι και ομοιόβαθμοι Αξιωματικοί 
του Σώματος. Γ ραμματέας του Συμβουλίου καθώς και α¬ 
ναπληρωτής του ορίζεται Αξιωματικός του 
Πυροσβεστικού Σώματος, ο οποίος δύναται να συμμετέ¬ 
χει στις συνεδριάσεις του χωρίς δικαίωμα ψήφου». 

6. Ο Πρόεδρος των Δευτεροβαθμίων Ανακριτικών 
Συμβουλίωντου άρθρου αυτού πρέπει να είναι ανώτερος 
κατά βαθμό ή αρχαιότερος του Προέδρου του αντίστοι¬ 
χου Πρωτοβαθμίου. 

Άρθρο 4 

Λόγοι ανασυγκρότησης Συμβουλίων - Κλήση μαρτύρων - 
Παράσταση Δικηγόρου 

1. Ανασυγκρότηση των Συμβουλίων Κρίσεων και 
Ανακριτικών που προβλέπονται για το πυ ροσβεστικό προ¬ 
σωπικό επιτρέπεται μόνο σε περίπτωση που μέλος αυτών: 
α. Υποβάλλει αίτηση αποστρατείας, 
β. Έχει πραγματικό κώλυμα που διαρκεί πέραν του τρι¬ 
μήνου. 

γ. Τίθεται σε κατάσταση που δεν επιτρέπει την άσκηση 
των καθηκόντων του. 

δ. Προάγεται στο βαθμό που δεν προβλέπεται από τις ι- 
σχύουσες για τη σύνθεση του οικείου Συμβουλίου διατά¬ 
ξεις. 

ε. Παραπέμπεται ενώπιον Ανακριτικού Συμβουλίου. 

Σε περίπτωση παραπομπής Ανώτερου Αξιωματικού σε 
Ανακριτικό Συμβούλιο, που είναι ανώτερος ή αρχαιότε¬ 
ρος μέλους αυτού, ανασυγκροτείται το εν λόγω 
Συμβούλιο και μόνο για την εκδίκαση της συγκεκριμένης 
υπόθεσης. 

Η ανασυγκρότηση στις ανωτέρω περιπτώσεις γίνεται 
μόνο για τα μέλη που έχουν κώλυμα. 

2. 0 Πρόεδρος Ανακριτικού Συμβουλίου καλεί τους 
μάρτυρες τους οποίους κρίνει αναγκαίους για διαφώτιση 
της υπόθεσης, προ πέντε {5} τουλάχιστον ημερών, ανε¬ 
ξάρτητα αν προτάθηκαν ή όχι από τον εγκαλουμενο. Οι 
προτεινόμενοι από τον εγκαλούμενο μάρτυρες υπερά¬ 
σπισης, που δεν μπορεί να είναι περισσότεροι από πέντε 
(5), ειδοποιούνται να προσέλθουν στο Συμβούλιο με ευ¬ 
θύνη του ιδίουτου εγκαλούμενου και χωρίς δαπάνη για το 
Δημόσιο. 

3. Επιτρέπεται κατά τη διαδικασία Ανακρπικών 
Συμβουλίων η παράσταση του εγκαλούμενου με πληρε¬ 
ξούσιο δικηγόρο. 

Άρθρο 5 

Στην παρ. 4 του άρθρου 12 του Π.Δ. 305/1992, όπως 
τροποποιήθηκε, συμπληρώθηκε και ισχύει επέρχονται οι 
ακόλουθες τροποποιήσεις: 

α. Στο πρώτο εδάφιο τηςπερίπωσης (α) μετά τη φράση 
■<της Γενικής Αποθήκης Υλικού Πυροσβεστικού Σώματος 
(Γ.Α.Υ.Π.Σ.) προστίθεται η φράση «της Διαχείρισης 
Χρηματικού Πυροσβεστικού Σώματος». 

β. Στην περίπτωση (ε) μετά τη φράση «Στην Ε.Μ.Α.Κ.» 
προστίθεται η φράση «στη Διαχείριση Χρηματικού 
Πυροσβεστικού Σώματος». 

Άρθρο 6 

1. Οι πυροσβεστικοί υπάλληλοι μέχρι και το βαθμό του 
Υποπυραγού που βρίσκονται στην κατάσταση της υπηρε- 
σίπς γραφείου κατα τη δημοσίευση του παρόντος διατάγ¬ 
ματος, επανεξετάζονται υποχρεωτικά για τη σωματική 
τους ικανότητα από την Αστυνομική Αναθεωρητική 
Υγειονομική Επιτροπή (Α.Θ.Υ.Ε.) στην οποία παραπέμπο- 
νται με διαταγή του Αρχηγού Πυροσβεστικού Σώματος. 

2. Όσοι πυροσβεστικοί υπάλληλοι μετά την επανεξέταση 
της σωματικής τους ικανότητας κατά τις διατάξεις του άρ¬ 
θρου αυτού κριθουν ικανοί για την κατάσταση της ενέργει¬ 
ας τίθενται σ' αυτή με πράξη του αρμοδίου οργάνου. 


Πυροσβεστικοί υπάλληλοι, μέχρι και το βαθμό του 
Υποπυραγού, που τίθενται εφεξής στην κατάσταση της υ¬ 
πηρεσίας γραφείου, επανεξετάζονται υποχρεωτικά αϊτό 
την Α.Θ.Υ.Ε. μετά από τρία (3) χρόνια από την ημερομηνία 
θέσης τους σε αυτήν. Ο Αρχηγός του Πυροσβεστικού 
Σώματος έχει το δικαίωμα να παραπέμπει στην εν λόγω 
Υγειονομική Επιτροπή κάθε πυροσβεστικό υπάλληλο ττου 
βρίσκεται στην κατάσταση της υπηρεσίας γραφείου, ο¬ 
ποτεδήποτε κρίνεται σκόπιμο. 

Άρθρο 7 

Μεταβατικές - Καταργοόμενες διατάξεις 

1 Υποθέσεις πειθαρχικές ή κρίσεων του πυροσβεστι¬ 
κού προσωπικού που έχουν παραπεμφθεί ή εκκρεμούν 
στα προβλεπόμενα και καθ' ύλη αρμόδια μέχρι την ισχύ 
του παρόντος διατάγματος Συμβούλια, εξετάζονται από 
τα αρμόδια Συμβούλια του παρόντος διατάγματος. 

2, Από τη δημοσίευση του παρόντος διατάγματος σι ην 
Εφημερίδα της Κυβερνήσεως παύει να ισχύει κάθε γενική 
ή ειδική διάταξη που αφοράτο πυροσβεστικό προσωπικό 
του Πυροσβεστικού Σώματος καιείναι αντίθετη με τις δια¬ 
τάξεις του παρόντος διατάγματος ή ρυθμίζει θέματα που 
ρυθμίζονται από αυτό. 

Αρθρο 8 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Γάξης αναθέτουμε τη δημοοί 
ευση και εκτέλεση του παρόντος διατάγματος. 

Αθήνα, 11 Φεβρουάριου 1998 

ο προρλρος ττσ δημοκρατίας 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

